Publication: Magyar Közlöny
Issue: MK-2001-8 (Year: 2001, Number: 8)
Era: 1990-2004
Section: a 3/2001. (I. 24.) OM rendelethez
Paragraph Index: 29

1. A képzési cél Olyan szakemberek képzése, akik az epidemiológia tudományos alapjait, módszertanát és gyakorlatát elsajátítva képesek — epidemiológiai vizsgálatokat igénylő problémák meghatározására; 2001/8. szám — különböző típusú epidemiológiai vizsgálatok tervezésére; — epidemiológiai vizsgálatok megszervezésére és lebonyolítására; — epidemiológiai adatbázisok kezelésére; — epidemiológiai vizsgálatok eredményeinek elemzésére és értelmezésére; — tudományos bizonyítékok kritikus és szisztematikus összegzésére; — nemzetközi standardoknak megfelelő közlemények megírására; — eredményeik és következtetéseik közérthető formában történő terjesztésére. A képzés további célja, hogy a hallgatók — sajátítsanak el megfelelő készséget az epidemiológiai kutatáshoz szükséges adatok és információk beszerzéséhez, összegyűjtéséhez és elemzéséhez; ismerjék meg — nemzetközi, elsősorban európai összehasonlításban — a hazai népegészségügyi helyzetet; — ismerjék meg az epidemiológia kialakulását, fejlődését; — problémafeltáró és -megoldó készségük fejlődjön; — kapcsolatteremtő, kommunikációs, csoportmunkával kapcsolatos és ügyvezetői készségeik magas szintűvé váljanak; — igényük a további szakmai életpályára kiterjedő továbbképzés és önképzés iránt megszilárduljon és készségszintűvé váljon.

Source: https://magyarkozlony.hu/hivatalos-lapok/dbed45b15f0d42afe47e70a0ac6a3debea7a69cc/dokumentumok/e0475755d923697f4e18a6107dbaf93da42ca5df/letoltes